# data[].attributes.body
98% av den greske befolkningen er gresk-ortodoks kristen. Hellas er et tydelig eksempel på at når de i den østlige delen av Europa tilhører en nasjon er det en selvfølge at de tilhører den ortodokse kirken i landet. Russland, Romania, Bulgaria og Serbia er også eksempler på dette. Et ord som blir ganske ofte brukt er "Østkirken". Det er fordi den ortodokse kirke er mest utbredt i Russland, Midtøsten og i den østlige delen av Europa. I året 1054 skjedde den endelige splittelsen mellom vestkirken og østkirken, og dette har satt et langvarig preg på historien til Europa. I dag er det omtrent 240 millioner mennesker som tilhører ortodokse kirker.

# data[].attributes.body
Det å være ortodoks kristen vil si at man har samme tro på Gud som andre kristne, men de ortodokse kristne legger stor vekt på tre hovedpunkter:

1. Gud ble menneske for at mennesket skulle bli guddommelig.

Dette punktet betegner kjernen i den ortodokse kristendommen. Den fremstilles slik at Gud ble et menneske av kjøtt og blod da Jesus Kristus kom til verden. Denne hendelsen kalles inkarnasjonen, som betyr at Gud ble menneske. Jesus Kristus levde blant menneskene som et menneske, og det vil si at det guddommelige knyttet seg fullstendig med verden.

2. Kristus har gitt menneskene seier over døden.

Alle kristne er enige om at grunnlaget for håpet om det evige liv er Jesus oppstandelse, men den ortodokse kirke fremhever dette såpass sterkt slik at den ofte blir kalt oppstandelsestroens kirke. Her i Norge er julen den store familiehøytiden, men for ortodokse kirke er påsken den store familiehøytiden. For de ortodokse er påskenattsgudstjenesten årets høydepunkt, de samles i kirken kledd i sine fineste klær for å gjenoppleve det at livet vinner over døden.

3. Helgene kan hjelpe de troende.

I den ortodokse kirke er helgene veldig viktig, samme som i den katolske kirke. De som er ortodoks kristne ber til helgene for å få hjelp i livets problemer og beskytte dem mot onde makter. Mange ortodoks kristne er overbevist om at et helgenbilde har nok kraft i seg til å gjøre syke folk friske.

# data[].attributes.body
Kirkerommet symboliserer forholdet mellom Gud og verden. Ikonostasen er en stor bildevegg med hellige bilder og det er en symbolsk grense foran alteret. I kirkerommet er alteret den viktigste delen i en katolsk kirke. Kirkerommet er preget av en bestemt stilart som har skiftet gjennom århundrer. Korset er veldig vanlig, men det finnes også mange andre grunnformer.

# data[].attributes.body
De hellige bildene er for de fleste en svært viktig del av religionen. De ortodokse ber ved bildene med røkelse, kyss og tente lys. Det er mange som har et lite hjørne i hjemmet der de har bilder. De hellige bildene er ikke bilder som henges opp for pynt, de er svært viktige for religionen. Et ikon må innvies i en kirke før man kan ta det i bruk. Menneskene på bildene er forbilder som skal minne på de kristne at de må gjøre gode gjerninger. Ikonene er som oftest malt på gullfarget bakgrunn fordi gull er Guds farge, og det er et symbol på herlighet, guddommelighet, makt og ære.

# data[].attributes.headline
De syv sakrament - hva skiller seg fra den katolske kirke?

# data[].attributes.subject
De syv sakrament - hva skiller seg fra den katolske kirke?

# data[].attributes.body
Den ortodokse kirke har de samme sakramentene som den katolske kirke, men noen ting er annerledes. Når et barn er døpt blir barnet født på nytt som Guds barn og medlem av kirken. Når barnet har blitt døpt blir barnet salvet med myronsalve, som er en hellig salve. I den katolske kirke får barnet vann på hodet og blir innviet med korsets tegn, mens i den ortodokse kirke blir barnets kropp senket helt under vann tre ganger. I nattverden deles det ut vin og brød til alle som deltar, til og med barn. Nattverden blir forstått som en offerhandling der de som tror på Jesus får en del i hans liv. I den katolske kirke er nattverden en gjenopplevelse av det som skjedde da Jesus døde på korset for menneskenes skyld. Resten av sakramentene er det samme som i katolsk kristendom.

# data[].attributes.body
Det som er viktigst i den ortodokse kirke er gudstjenesten, som heter liturgien. I liturgien får de troende et møte med den himmelske verden, som både er vakrere og helt annerledes enn vår verden.  De gjenopplever historien om menneskenes frelse. I liturgien blir det delt ut nattverd, og det er et høydepunkt. Den ortodokse kirke har de samme sju sakramentene som den katolske kirke.

# data[].attributes.body
Den ortodokse kirke er bygd opp uten noen felles ledelse og ingen pave på toppen. Fra oldtiden har det vært patriarker (kirkeledere) i Istanbul, Jerusalem, Antiokia og Alexandria. Kirken blir ellers ledet av biskoper, prester og diakoner. Alle disse er menn. Prestene kan være gift, men biskopene skal være ugifte.

# data[].attributes.body
Cappelen Damm. (ikke datert). Den ortodokse kirke. Hentet 24.11.16, fra https://rle-nett.cappelendamm.no/enkel/seksjon.html?tid=1280531

Holth, G. Kallevik, K. (2008). Horisonter 10. Oslo: Gyldendal Norsk Forlag.

Hansen, G. (2002). Kirkerommet. Hentet 17.11.16, fra http://www.katolsk.no/tro/tema/diverse/artikler/kirkerom